**Események, liturgikus programok**

**Eseménynaptár**

11.14. 17.00 Felsős csoport

11.14. 18.30. Ifi falka találkozó

11.14. 19.30. Fiatal házasok csoportja

11.15. 10.00 Baba-mama kör

11.16. 19.00 Kórus

11.18. 19.00 Virrasztás

**11.20. Krisztus Király**

11.21. 17.00 Alsósok csoportja

11.22. 10.00 Baba-mama kör

11.23. 19.00 Kórus

11.24. 19.30 Ismerkedjünk a Bibliával

**11.25. 17.30 Ünnepi szentmise**

**11.27. Advent 1. vasárnapja**

**A hét ünnepei**

**Kedd:** Nagy Szent Albert püspök, egyháztanító

**Szerda**: Skóciai Szent Margit

**Csütörtök**: Nagy Szent Gertrúd szűz

**Péntek**: Szent Péter és Pál bazilikák felszentelése

**Szombat**: Szent Erzsébet

**Szentmisék, liturgikus templomi események**

**Vasárnap:** 8.45 + Tamás

 10.00 + Béla

 18.30 + Szülők

**Hétfő:** 7.00 + Irma és Margit

**Kedd**: 18.30 + Lili

**Szerda:**  7.00 + Magdolna

**Csütörtök:** 18.30 + Rudolf

**Péntek**: 18.30 + Anna

**Szombat:**  18.30 élő Erzsébet

**Hirdetések**

**Hétfőn** 17 órára a felsősöket várjuk, 18.30-tól Ifi-falka találkozó, 19.30-től a fiatal házasok csoportja találkozik.

A héten **csütörtöktől** **szombatig** Esztergomban leszek az Országos Lelkipásztori Napokon. Csütörtökön és pénteken a szentmisét helyettesek végzik el.

**Új elsőáldozós csoport**

A jövő ősszel elsőáldozáshoz járulni szándékozók megkezdik a felkészülésüket.

A jelentkezők alapvetően az életkoruknak megfelelő, alsós vagy felsős hittan csoportba járjanak! Nagyjából havonta tartunk majd részükre külön felkészülést.

Minden **csütörtökön, a szentmise után** fél órás **szentségimádást** tartunk.

**Pénteken** a szentmise után **engesztelő imaórát** tartunk, majd 22 óráig csendes imádságra van lehetőség.

A 2023-as naptárok megvásárolhatók a sekrestyében.

Vannak jeles pillanatok mindannyiunk életében. Bizonyára ilyen egy kerek évforduló. Gondolom, tudjátok, hogy hamarosan egy ilyen szép kerek születésnaphoz érkezem.

Nekem az a legnagyobb ajándék, ha együtt lehetünk egy kicsit. Egyrészt az Úr előtt, egy szentmisében, másrészt beszélgetve, némi süteménnyel, borral, sörrel, üdítővel.

Éppen ezért templomunkban **2022. november 25. péntek 17.30-kor** ünnepi hálaadó szentmisét tartok,majd a szemben lévő iskola aulájába lehetőség lesz a találkozásra.

Tényleg nem kérek más ajándékot, mint az együttlétet!

Gondolatok a mai naphoz

Az én gondolatom a béke és nem a pusztulás

Jeremiás próféta akkor írja ezeket a szavakat, amikor a nép a legnagyobb traumáját, a babiloni fogságot éli meg. Minden elveszett, miben csak bizakodtak.

 Az evangélium (és a Jelenések könyve) képei, amelyek bajokról, pusztulásról szólnak, nem egy esemény gyűjteményt jelentenek, amelyek a világ vége közeledtét mutatják. Sokkal inkább arra akarnak utalni, amit az első keresztény közösségek is megtapasztalnak az evangélium megfogalmazásakor, hogy mindaz a földi dolog, amiben oly erősen bizakodunk, könnyen összedőlhet.

Az elmúlt évtizedben biztonság, nyugalom és viszonylagos jólét vett körül minket. Egyre kényelmesebb életet élhettünk. Azután ránk tört a járvány, majd a jelen háborús, bizonytalanná váló, dráguló élet. Mintha kihúzták volna lábunk alól a talajt.

**Nekünk, keresztényeknek viszont van egy biztos kapaszkodónk. Hitünk, Istennel való kapcsolatunk. Nyilván ez nem mindig könnyű és magától értetődő. Ugyanakkor lehetőség a saját Istennel való kapcsolatom elmélyítésére.**

**Ebből fakadóan feladatot is ad Istenünk. Mutassuk meg a világnak azt a végső, biztonságot adó alapot, amelyre nyugodtan építkezhetünk.**

Fülöp Ákos plébános

A rákosfalvai plébánia hírlevele belső használatra.

Számlaszámunk: CIB bank

működés (egyházi adó): 11100104-19819019- 36000001

Felelős kiadó Fülöp Ákos plébános

„hogy életünk legyen és bőségben legyen”

Évközi 33. vasárnap 2022. november 13.



Az én gondolatom a béke, és nem a pusztulás,

hívjatok segítségül, meghallgatlak titeket, és hazavezetlek, bárhol éltek is. (Jer 29,11.12.14)

Rákosfalvai Szent István Király Plébánia

1144 Budapest, Álmos vezér tér 1. : 363-5976

Honlap: rakosfalvaplebania.hu

Email: iroda@rakosfalvaplebania.hu

Levelezőlista: rakosfalva@groups.io

Plébános: Fülöp Ákos

Szentmisék általános rendje:

*vasárnap:* 8.45; 10.00; 18.30

*hétköznap*: hétfő, szerda 7.00,

 kedd, csütörtök, péntek, szombat 18.30

Irodai ügyelet: hétfő – szerda – péntek: 16.00-17.30

 kedd – csütörtök: 9.00-12.00

Olvasmány: Mal 3, 19-20a

Akik félik nevemet, azoknak felragyog az igazság napja.

Szentlecke: 2Tessz 3, 7-12

Aki nem akar dolgozni, ne is egyék!

Evangélium: Lk 21, 5-19

Állhatatossággal őrzitek meg lelketeket.